Ռընե Կրևել

**Ռընե Կրևել** (, ), ֆրանսիացի գրող, սյուրռեալիզմի հետևորդ:

## Կյանք
Կրևելը ծնվել է Փարիզում, փարիզյան բուրժուազիայի ընտանիքում։ Նա տրավմատիկ կրոնական դաստիարակություն է ստացել։ Երբ նա տասնչորս տարեկան էր, հայրն իրեն կախելով ինքնասպան է եղել։

Կրևելը գրականություն և իրավունք է սովորել Փարիզի համալսարանում: Նա հանդիպել է Տրիստան Տցարային և միացել Դադա շարժմանը դեռևս 1923 թվականին (1923 թվականի հուլիսին Կրևելը խաղալու էր «Աչք» կերպարը Տցարայի «*Մորուքավոր սիրտը»* պիեսում), այնուհետև մտերմացել է Անդրե Բրետոնի և սյուրռեալիստների հետ։ 1923-1924 թվականների ձմռանը Կրևելի և ամերիկացի նկարիչ Յուջին Մաքքաունի միջև սիրավեպ է սկսվել։ Մաքքաունի միջոցով Կրևելը միացել է շքեղ բոհեմական հանրությանը և ծանոթացել Նենսի Քանարդիի, Ֆ. Սքոթ Ֆիցջերալդի, Քարեսի, Հարրի Կրոսբիի և այլոց հետ:

1924 թվականից Կրևելը գրել է վեպեր, ինչպիսիք են *Détours* («*Շրջանցումներ»*) և *Mon Corps et moi* («Իմ մարմինը և ես»), որտեղ նա մեծապես գրել է իր վախերի, ապստամբության և վատառողջ լինելու մասին: 1926 թվականին լույս է տեսել *La Mort difficile* («Դժվար մահ») վեպը, որտեղ նա պատկերել է է իր սիրեցյալ Մաքքաունին «Արթուր Բրուգլի» կերպարով։ Հրատարակումը վերջ է դրել նրանց սիրային կապին, թեև Կրևելը կմնար Մաքքաունի հետ մինչև իր կյանքի վերջը։

1924 թվականին նրա մոտ տուբերկուլյոզ է ախտորոշվել, ինչի պատճառով նա հաճախակի է մեկնել Փարիզից՝ առողջարաններ գնալու համար, հատկապես Շվեյցարիայում: 1929 թվականին Լև Տրոցկու աքսորը համոզել է նրան նորից միանալ սյուրռեալիստներին։ Հավատարիմ մնալով Բրետոնին՝ նա պայքարել է կոմունիստներին և սյուրռեալիստներին ավելի մտերմացնելու համար։ 1928 թվականին Բեռլինում կարճատև այցի ժամանակ նա հանդիպել է Կարլ Շտերնհայմի դստերը՝ Դորոթեին, և սիրահարվել է նրան։ Կրևելի ստեղծագործության մեծ մասը վերաբերել է որպես կոմունիստ նրա ներգրավվածությանը և նրա բիսեքսուալ լինելուն։

1935 թվականի հունիսի 18-ի գիշերը, իր 35-ամյակից մի քանի շաբաթ առաջ, Կրևելը ինքնասպան է եղել՝ բաց թողնելով իր խոհանոցի վառարանի գազը․ ճիշտ նույն կերպ, ինչպես նա նկարագրել է իր առաջին հրատարակված գրքում։ Առնվազն երկու ուղղակի պատճառ կար դրա համար. 1․ Բրետոնի և Իլյա Էրենբուրգի միջև վիճաբանություն է եղել «Մշակույթի պաշտպանության համար գրողների միջազգային կոնգրեսի» ժամանակ, որը բացվել է Փարիզում 1935 թվականի հունիսին: Բրետոնը, որին, ինչպես բոլոր սյուրռեալիստներին, Էրենբուրգը վիրավորանք էր հասցրել մի գրքույկում, որտեղ ասվում էր, որ սյուրռեալիստները արվագետներ են, փողոցում մի քանի անգամ ապտակել է Էրենբուրգին, ինչի հետևանքով սյուրռեալիստներին հեռացրել են Կոնգրեսից: Կրևելը, ով, ըստ Սալվադոր Դալիի, «միակ լրջախոհ կոմունիստն էր սյուրռեալիստների մեջ», մի ամբողջ օր փորձել է համոզել մյուս պատվիրակներին թույլ տալ սյուրռեալիստներին վերադառնալ, բայց դա նրան չի հաջողվել և նա ժամը 11:00-ին ամբողջովին ուժասպառ դուրս է եկել Կոնգրեսից: 2․ Ասում են, որ Կրևելն իմացել էր, որ ունի երիկամային տուբերկուլյոզ անմիջապես Կոնգրեսից դուրս գալուց հետո։ Նա գրություն է թողել, որտեղ գրված է եղել «Խնդրում եմ, դիակիզեք մարմինս: Զզվելի է»:

Երբ 1925 թվականին «Սյուրռեալիստական ​​հեղափոխություն» աշխատության առաջին հրատարակման մեջ Բրետոնը ներառել էր «Ինքնասպանություն. արդյոք դա լուծու՞մ է» հարցը, Կրևելն այն մարդկանցից էր, ով պատասխանել է «Այո»: Նա գրել է «Լուծում, որն ակնհայտորեն ամենաարդարացին ու վերջնականն է՝ ինքնասպանության լուծումը»։

## Հրատարակումներ
[մինի|261x261փքս|Կրևելի ստեղծագործությունը [Պաուլ Կլեե|Պաուլ Կլեեի մասին (1930թ․)]]

### Բնագիր ֆրանսերեն
* *Détours* (1924)
* *Mon Corps et moi* (1925)
* *La Mort difficile* (1926)
* *Babylone* (1927)
* *L'Esprit contre la raison* (1928)
* *Êtes-vous fous?* (1929)
* *Le Clavecin de Diderot* (1932)
* *Les Pieds dans le plat* (1933)
* *Le Roman cassé et derniers écrits* (1934–1935)

### Անգլերեն թարգմանություններ
* *My Body and I* (translation of *Mon Corps et Moi*; Archipelago Books, 2005)
* *Babylon* (translation of *Babylone*), translated by Kay Boyle, North Point Press, 1985, ; Sun and Moon Press, 1996)
* *Putting My Foot in It* (translation of *Les Pieds dans le plat*; Dalkey Archive Press, 1994)
* *Difficult Death* (translation of *La Mort difficile*; Farrar, Straus and Giroux, 1986)
* *1830* (Elysium Press, 1996)
* *The Noble Mannequin Seeks and Finds her Skin*; 1934 (translation from French in 'The Surrealism Reader*); Tate Publishing 2015, *
* *Are You All Crazy?* (translation of *Êtes-vous fous?*; Snuggly Books, 2023)

## Ծանոթագրություններ

## Արտաքին հղումներ
* *[https://web.archive.org/web/20060113112906/http://www.centerforbookculture.org/dalkey/backlist/crevel.html Putting My Foot in It]*. Official site for this translation.
* René Crevel, Freud de l’Alchimiste à l’Hygiéniste , Revue *Le Disque Vert*, 2e année, 3e Série, n°1, 1924.
* René Crevel, Notes en vue d’une psycho-dialectique , Revue *Le Surréalisme Au Service De La Révolution*, n° 5, May 1933.

Կատեգորիա:20-րդ դարի ֆրանսիացի գրողներ
Կատեգորիա:Գրողներ այբբենական կարգով
Կատեգորիա:Ինքնասպաններ
Կատեգորիա:Սյուրռեալիզմ
Կատեգորիա:Ֆրանսիայի կոմունիստներ
Կատեգորիա:Ֆրանսիացի գրողներ